
ubos ang kagalakan nating ipinagdiriwang ang 
Lie na anibersaryo ng pagtatatag ng Partido 

Komunista ng Pilipinas sa Bagong Hukbong Ba- 
yan. Nagpupugay kami sa lahat ng kadre at ka- 
sapi ng Partido, Pulang kumander at mandirig- 
ma at sa malawak na masa ng sambaya- 
nan sa kanilang naipon at mga ba- 
gong tagumpay sa bagong demo- 
kratikong rebolusyon sa pamama- LA 
gitan ng matagalang digmang gN% 
bayan laban sa imperyalismong y 
US at mga lokal na reaksyuna- 
ryong uring malalaking kum- 
prador at panginoong maylu- 
pa. 

Pinararangalan at binaba- 
ti namin kayo sa pagkakamit 
ng napakamakabuluhang 
mga tagumpay sa pulitika at 
militar. Pinakamataas na pa- 
rangal ang iniuukol namin sa 
mga rebolusyonaryong martir 
at bayani sa pinakamalaki nilang 
sakripisyo upang maisulong ang daki- 
lang pulang bandila ng ating makataru- 
ngang adhikaing rebolusyonaryo. ciy 

Tinatanaw natin ang pagkakamit ng 
di hamak na mas malalaki pang tagumpay sa rebolu- 
syonaryong pakikibaka sa darating na taon. Hangad 
nating kamtin ang mga tagumpay na ito upang mai- 
pagdiwang ang ika-40 anibersaryo ng BHB. Makaaani 
tayo ng malalaking tagumpay sa pamamagitan ng pa- 
tuloy na pag-agaw sa inisyatiba at paglulunsad ng 
mas marami pang taktikal na opensiba laban sa ka- 


away kaysa noong nagdaang taon. 

Nangangarap nang gising ang rehimeng US-Arroyo 
sa pangangalandakang madudurog o mapa- 
wawalang-saysay nito ang BHB bago ang 

gi 2010. Bigong-bigo ang OBL 1 na durugin 


hanggang 2007. Tiyak na mas masahol na ka- 

biguan ang sasapitin ng OBL 2 sa nalalabing 
mga taon ng rehimen. Ang rehimen mismo ay 
nasa malubhang kalagayan at nasa bingit ng 
kahiya-hiyang pagbagsak. 

Mabilis na lumalala ang krisis 
ng naghaharing sistemang malako- 
lonyal at malapyudal. Mas mabilis 
na mabubulok ang mapang-api at ma- 
pagsamantalang sistemang ito dahil ang kri- 
sis ng pandaigdigang sistemang kapitalis- 
ta ay nagbunsod ng pandaigdigang depre- 
syon, na walang kasinlubha mula noong 
Great Depression, sanhi ng mga epekto ng 
patakarang “globalisasyong neoliberal” at 

“pandaigdigang gera laban sa teroris- 
mo” na dikta ng US. Napakainam ng ka- 
lagayan para sa digmang bayan sa Pili- 

LA pinas at para sa lahat ng anyo ng rebolusyo- 


NG naryong anti-imperyalistang paglaban ng ma- 


mamayan sa buong mundo. 


Ang pandaigdigang sistemang kapitalista 
ay saklot ng depresyon 


Saklot ng depresyon ang pandaigdigang sistemang 
kapitalista. Dati-rati ay nagagawa pa ng abusadong 
pangungutang na pasikarin ang bentahan at palaba- 


sing lumalago ang ekonomya. Na- 
lantad na ang bag-as ng sistema, 
ang US, ay hinahagupit ng malub- 
hang krisis sa ekonomya at pinan- 
sya at nagbubunsod ng serye ng 
pananalasa sa ekonomya at lipu- 
nan sa lahat ng imperyalistang 
bansa, sa pinakamalalaking tinagu- 
riang umuusbong na pamilihan at 
mas masahol kaysa dati sa mga 
atrasadong bansa sa Asia, Mfrica at 
Latin America. 

Ang pinagmumulan ng panda- 
igdigang krisis ay ang krisis ng so- 
brang produksyon sa tunay na eko- 
nomya. Ang bagong teknolohiya ay 
nagpataas pa sa panlipunang kata- 
ngian ng produksyon ngunit lalo 
ring nagtulak sa pribadong mono- 
polyong katangian ng pag-angkin 
sa produkto. Pinabilis ng pataka- 
rang “globalisasyong neoliberal” 
ang konsentrasyon at sentralisa- 
syon ng kapital sa US at iilang 
bansang monopolyo kapitalista sa 
pamamagitan ng denasyunalisa- 
syon ng mas atrasadong mga ban- 
sa, liberalisasyon ng pamumuhu- 
nan at kalakalan, pribatisasyon ng 
mga ari-ariang publiko at deregu- 
lasyon, laban sa mga panlipunang 
karapatan ng mga anakpawis, ka- 
babaihan, mga bata at kapaligiran. 

Ang pagsasagad ng mono- 
polyong tubo sa pamamagitan ng 
pagpapalaki ng palagiang na kapi- 
tal (constant capital) at pagpapali- 
it ng pondo sa pasahod at gastu- 
sing panlipunan ng gubyerno sa US 
at ibang bansang imperyalista ay 
nagpakitid sa pamilihang pandaig- 
dig at lokal at tuluy-tuloy na nag- 
padausdos sa produksyong indus- 
triyal at nagpalaki sa disempleyo. 
Ang mas episyenteng mga paraan 
ng transportasyon at komunika- 
syon ay nagtulak sa mga kapangya- 
rihang imperyalista na ilipat ang 
pagmamanupaktura ng mga pro- 
duktong pangkonsumo sa ilang 
mas atrasadong bansa tulad ng 
China at India kung saan mas ma- 
baba ang bayad sa paggawa. Pina- 

natili nila sa loob ng bansa ang 
mas abanteng produksyong indus- 
triyal, laluna ng mga produktong 
pinakamalakas pagkakitaan o may 
kaugnayan sa patakarang militar at 
gera. Ang pangkalahatang pag- 
dausdos ng regular na empleyo sa 
sektor ng industriya ay hindi naba- 
bawi ng paglago ng iregular na em- 
pleyo sa sektor ng serbisyo. 

Mula noong pumasok ang deka- 
da 1980, ipinagpalagay ng mga im- 
peryalistang tagagawa ng pataka- 
ran na ang pagpapalago ng ekono- 
mya ay usapin lamang ng paglala- 
an ng saganang suplay ng salapi at 
pautang at pagkontra sa siklong 
boom-and-bust ng kapitalismo sa 
pamamagitan ng banayad na mani- 
pulasyon ng tantos ng interes at sa 
minimum na pakikialam ng estado 
sa tinaguriang malayang pamili- 
han. Ang saligang krisis ng so- 
brang produksyon ay paulit-ulit at 
papalala ngunit napagtatakpan ito 
ng papalaking utang para magbun- 
sod ng konsumo, pagpapatung-pa- 
tong ng utang at purong ispekula- 
syon. 

Tapos na ang pamamarali sa US 
bilang motor ng paglago at pamili- 
hang tagasalba ng ekonomyang 
pandaigdig. Lumalabas na di ka- 
yang panghawakan ang $9.4 tril- 
yong pambansang utang ng US. 
Bunga ito ng mas matataas na de- 
pisit sa kalakalan sanhi ng pag- 
aangkat ng mga produkto ng ma- 
nupaktura at malamanupaktura ga- 
yundin ng depisit sa badyet sanhi 
ng mga kaltas sa buwis para sa mo- 
nopolyong burgesya at papalaking 
gastos sa industriyang militar, 
pagpapalakas ng presensyang mili- 
tar sa ibayong dagat at mga gerang 
agresyon sa Iraq at Afghanistan. 
Maiintindihan kung bakit mabilis 
ang pagbulusok ng dolyar kung ti- 
tingnan ang pambansang utang ng 
US at ang pagdausdos ng industri- 
ya. 

Ngunit hindi lamang ang dam- 
buhalang pambansang utang ang 


sanhi ng krisis pampinasya ng US. 
Pati mga monopolyong korpora- 
syong US ay sumabak din sa labis 
na pangungutang sa pamamagitan 
ng pangungutang sa bangko at 
pagbebenta ng mga bono. Nahaha- 
rap sa posibleng pagkalugi ang 
mga tagapamuhunan at bangkong 
US sa bigat ng mga di masingil na 
utang ng mga korporasyon at pag- 
kabangkrap ng nakararaming pami- 
lyang Amerikano sanhi ng kasa- 
lukuyang pagbagsak ng “subprime 
mortgage”! bukod pa sa napurna- 
dang bilihan ng sapi noong pana- 
hon ng bulang high-tech. 

Nitong nakaraang ilang taon, 
lumabas na lumalago ang ekono- 
myang pandaigdig dahil sa paba- 
gu-bagong tantos ng paglago na 
nasa 2-49 sa mga bansang kapita- 
lista (maliban sa Japan) at mga 
tantos ng paglago sa tinaguriang 
mga umuusbong na pamilihan tu- 
lad ng China at India at sa mga 
mayor na bansang nagpoprodyus 
ng langis. Ngunit sa kasalukuyan 
at mga susunod na taon, tiyak na 
bubulusok ang pandaigdigang tan- 
tos ng paglago dahil sa paghihig- 
pit ng internasyunal na pautang at 
sa ibinubunsod nitong pagbaba ng 
produksyon. 

Ang pampinasyang krisis ng US 
ay tila epidemyang kumalat sa iba 
pang bansang imperyalista. Ina- 
asahan din ng naturang mga ban- 
sa na tatamaan ang kanilang mga 
eksport bunga ng pagdausdos ng 
dolyar. Ang China, India at mga 
bansa sa Southeast Asia na naka- 
asa sa mga order ng US sa pagma- 
manupaktura at malamanupaktura 
ng mga produktong pangkonsumo 
ay tiyak na tatamaan ng pinaliit na 
produksyon at pagsasara ng mga 
pagawaan. Kaalinsabay, ang tuma- 
taas ng presyo ng langis at impor- 


1 Pautang sa pabahay na maliit o halos wa- 
lang kolateral. 

ted na pagkain ay makaaapekto sa 
nakararaming bansa sa mundo. 

Inaasahang tatagal ang kasa- 
lukuyang sosyo-ekonomikong krisis 
ng pandaigdigang sistemang kapi- 
talista dahil masyado na itong ma- 
lubha at malalim. Resulta ito ng 
deka-dekadang pag-abuso sa lokal 
at panlabas na pangungutang sa 
kapakinabangan ng mga kapangya- 
rihang imperyalista at sa kapariwa- 
raan ng mga aping mamamayan at 
bansa ng daigdig. Bago pa man ang 
kasalukuyang katindihan ng krisis, 
tuluy-tuloy nang nasa depresyon 
ang mga atrasadong bansa sa Asia, 
Africa at Latin America mula nang 
sumobra ang produksyon ng hilaw 
na materyales noong huling bahagi 
ng dekada 1970. Lalong hindi na 
matiis ng malawak na masa ng 
sambayanan, laluna ng mga mang- 
gagawa at magsasaka, ang dinara- 
nas nilang sukdulang kaapihan at 
pagsasamantala. 

Makaaasa tayong mas dadalas 
at lalaki ang pagsambulat ng mga 
protestang masa laban sa pagsahol 
ng kalagayang sosyo-ekonomiko at 
pampulitika sa US at iba pang ban- 
sang imperyalista gayundin sa mga 
tinaguriang umuusbong na pamili- 
han tulad ng China at India. Saan 
man pinakamahirap at pinakamise- 
rable ang buhay at tumataas ang 
antas ng pagsasamantala at pang- 
aapi, ang malawak na masa ng 
sambayanan ay naglulunsad ng 
iba't ibang anyo ng pakikibaka, ka- 
bilang ang mga militanteng protes- 
tang masa at rebolusyonaryong ar- 
madong pakikibaka. Ang mga im- 
peryalista at mga reaksyunaryong 
papet nila ay di nakikinig sa mga 
karaingan bagkus ay naghahasik ng 
terorismong estado laban sa mama- 
mayan at nagkukunwang sila ang 
nagsasagawa ng “gera laban sa te- 
rorismo.” 

Sa ilalim ng imperyalismong 
US, lahat ng mga imperyalista at 
reaksyunaryong papet sa mundo ay 
patuloy na gumagamit sa islogan 

ng anti-terorismo upang supilin 
ang mamamayang nakikipaglaban 
para sa pambansang paglaya at de- 
mokrasya, maglunsad ng mga ge- 
rang agresyon laban sa mga ban- 
sang naggigiit ng pambansang ka- 
sarinlan, at gipitin at siraan ang 
mga lider at pwersang may pani- 
nindigang anti-imperyalista. 

Sa loob ng mahigit limang ta- 
on, nabigo ang rehimeng Bush na 
gapiin ang al Qaeda na inaakusa- 
han nitong responsable sa 9/11. Sa 
halip, ikinonsentra nito sa Iraq ang 
gerang agresyon sa gawa-gawang 
mga kadahilanan taliwas sa inter- 
nasyunal na batas. Ang gerang ito 
ay nagresulta sa pagkamatay ng 
mahigit 1.2 milyong Iraqi, disloka- 
syon ng mahigit apat na milyon at 
pagkawasak ng ekonomya at im- 
prastrukturang panlipunan ng Iraq. 
Pero nagresulta rin ito sa pagkama- 
tay ng 4,000 sundalong Amerikano, 
malubhang pinsala sa mahigit 
30,000 at iba pang karamdaman ng 
260,000. Upisyal nang naglaan ang 
US ng hanggang $700 bilyon nga- 
yon sa mga gerang agresyon laban 
sa Iraq at Afghanistan, higit sa gi- 
nastos sa gera sa Vietnam. Ang ak- 
twal na gastos ng US sa gera ay 
umaabot na sa S3 trilyon, at ina- 
asahang madodoble o matitriple 
ito bago sumapit ang 2010. Lu- 
mublob ang US sa kumunoy dahil 
sa kasakiman nito sa yamang la- 
ngis ng Iraq at dahil sa plano ni- 
tong magpatatag ng paghahari sa 
Middle East at iba pang bahagi ng 
mundo. 

Dahil lugmok ito sa kumunoy sa 
Iraq, nababawasan ang epektibidad 
ng US kahit sa saklaw ng Middle 
East at Central Asia. Sa labas ng 
naturang mga rehiyon, itinuturing 
pa rin bilang kaisa-isang superpo- 
wer ang US, bagamat papalaos na 
at hinahagupit ng pagdausdos ng 
industriya at pampinansyang krisis 
at may pwersang militar na banat 
na banat at di epektibo sa mga ma- 
lapitang labanan. Sa lahat ng rehi- 


yon sa mundo, nagmamantine ang 
US ng dalawahang relasyon ng pa- 
kikipagtulungan at pakikipagkum- 
petisyon sa ekonomya at pakiki- 
pagsabwatan at pakikitunggaling 
pampulitika sa iba pang mga impe- 
ryalistang kapangyarihan at ilang 
kapangyarihang rehiyunal. 

Ang US at ang pinakamalalapit 
nitong alyadong imperyalista ay 
may dalawahang relasyon sa Russia 
at China sa Eastern Europe, Central 
Asia at Middle East: China sa East 
Asia at India sa South Asia. Sa La- 
tin America, ang kasalukuyang gu- 
byernong Chavez ay dramatikong 
nakatitindig laban sa mga pataka- 
ran ng US dahil sa sobrang pagka- 
banat ng US sa ibang dako ng mun- 
do. Habang lumalala ang krisis ng 
pandaigdigang sistemang kapitalis- 
ta, naggigiit ng kapangyarihan ang 
iba't ibang imperyalistang bansa at 
lumalakas ang tendensya na mag- 
tunggalian sila para sa panibagong 
paghahati-hati sa mundo sa usapin 
ng teritoryong pang-ekonomya at 
dominasyong pampulitika. 

Iba't ibang anyo ng paglabang 
anti-imperyalista ang inilulunsad 
ng mamamayan sa mga bansang 
imperyalista at sa lahat ng iba 
pang bansa. Ngunit ang pinakama- 
pagpasyang mga anyo ng pakikiba- 
kang anti-imperyalista ay yaong sa 
pagitan ng armadong rebolusyon at 


armadong kontra-rebolusyon. Sa 
ganitong pakikibaka, sinasagot ng 
mamamayan ang sentral na usapin 
ng rebolusyon sa pinakamabisang 
paraan. Ang mga rebolusyonaryong 
pakikibaka sa Pilipinas, India, Co- 
lombia at iba pang bansa ay guma- 
ganap ng mahalagang papel sa 
pagsamantala sa kasalukuyan at hi- 
naharap na mga krisis ng pandaig- 
digang kapitalismo. Ipinakikita ng 
mga ito kung paano magsagawa ng 
rebolusyong pulitiko-militar upang 
bigyang-kakayahan ang mamama- 
yan na magpatupad ng rebolusyong 
panlipunan at gapiin ang imperya- 
lismo at ang mga reaksyunaryong 
alyado nito. 


Pinalulubha ng rehimeng Arroyo 
ang krisis ng naghaharing 
sistema 


Pinalubha at pinalalim ng rehi- 
meng Arroyo ang palagiang krisis 
ng sistemang malakolonyal at ma- 
lapyudal nang higit pa sa ginawa 
ng pasistang rehimeng Marcos at 
mga humaliling kunwa'y demokrati- 
kong rehimen nina Aquino, Ramos 
at Estrada. Ang sistematikong pag- 
papatupad ng patakarang globali- 
sayong neoliberal o “malayang pa- 
milihan” na dikta ng US ay lubu- 
sang pumigil sa kaunlarang pang- 
ekonomya sa pamamagitan ng 
pambansang industriyalisasyon at 
tunay na reporma sa lupa at nag- 
pabwelo sa US at iba pang dayu- 
hang kumpanyang monopolyo sa 
paglabag sa soberanyang pang- 
ekonomya at bentahan ng pamban- 
sang patrimonya sa pamamagitan 
ng denasyunalisasyon ng ekono- 
mya, liberalisasyon ng pamumuhu- 
nan at kalakalan, pribatisasyon ng 
mga ari-ariang publiko at mga anyo 
ng deregulasyong pinaka-anti-so- 
syal at pinakamapanira sa kapaligi- 
ran. 

Ang ekonomyang Pilipino ay 
nananatiling nakaasa sa produk- 
syon ng hilaw na materyales (agri- 

kultural at mineral) para sa eksport 
at malamanupaktura ng mga pro- 
duktong pangkonsumo para muling 
iluwas sa mga bansang imperyalis- 
ta kapalit ng di hamak na mas ma- 
hal na importasyon ng mahahala- 
gang produktong pangkonsumo at 
pamproduksyon, mga sangkap para 
sa malamanupaktura, langis at 
pagkain. Ang Pilipinas ay isang 
bansang agraryo, ngunit ang pro- 
duksyong agrikultural nito ay kiling 
sa ilang pananim na pang-eksport 
at isinasailalim sa pagtatambak ng 
mga dayuhang agrikultural na 
prodyuser. Kaya lalu't lalo itong na- 
giging netong tagaangkat ng pag- 
kain. Sa ngayon, nahaharap ito sa 
malubhang problema ng kakula- 
ngan at nagtataasang presyo ng bi- 
gas. Ang problemang ito ay nagre- 
sulta na sa malnutrisyon sa pam- 
bansang saklaw at kagutuman sa 
ilang lugar. 

Ang takbuhan ng reaksyuna- 
ryong estado para punan ang mga 
depisit sa kalakalan at badyet ay 
pangungutang ng papalaking hala- 
ga sa loob at labas ng bansa taun- 
taon. Ito rin ang paraan kaya naga- 
gawa ng rehimeng Arroyo ang ilu- 
syon ng paglago ng GDP, habang 
ang inuutang at iba pang rekurso 
ay ginagamit sa pagbabayad- 
utang, konsumo sa lahat ng antas, 
walang rendang pagtangay ng tubo 
ng mga kumpanyang multinasyunal 
at mga kroni ng rehimen at sa pi- 
namahal at tiwaling mga kontrata 
ng estado para sa kagamitan ng 
burukrasya at militar at para sa 
mga patakbuhing proyektong im- 
prastruktura. 

Palagiang pinaliliit ang datos 
sa panlabas at lokal na utang ng 
reaksyunaryong estado ng Pilipinas 
sa pamamagitan ng ilang pamama- 
raan. Ang pinakahuling datos ay 
nagsasabing nasa P3.871 o 581.91 
bilyon ang pambansang utang, 
hindi pa kabilang ang tinaguriang 
contingency liabilities kung saan 
inaako ng estado ang pananagutan 


kapag hindi nakapagbabayad ng 
pagkakautang ang mga korpora- 
syon ng estado o pribado. Namu- 
mukod ang rehimeng Arroyo sa pa- 
ngungutang ng P2.83 trilyon mula 
2001 hanggang 2006, na nakasasa- 
paw sa P1.51 trilyong kabuuang 
inutang ng mga rehimeng Aquino, 
Ramos at Estrada sa loob ng 14 ta- 
on, mula 1986 hanggang 2000. 

Nitong mga huling taon, lalu't 
lalong napupwersa ang rehimeng 
Arroyo na mangutang sa pandaigdi- 
gang pamilihang komersyal sa pa- 
mamagitan ng pagbebenta ng mga 
bono at kumuha ng mga pautang o 
credit line na may kundisyon mula 
sa China, Japan at iba pang bansa. 
Bumaling na rin ito sa pagpapataw 
ng dagdag na buwis sa mamamayan 
ngunit ang koleksyon ng buwis ay 
patuloy na bumabagsak dahil sa 
burukratikong korapsyon at depre- 
syon ng ekonomyang Pilipino. Ang 
kasalukuyang pang-ekonomya at 
pampinansyang krisis ng pandaig- 
digang sistemang kapitalista ay 
nagbubunsod na ng masasamang 
kalagayan sa Pilipinas tulad ng 
paghihigpit ng pandaigdigang pau- 
tang, mabilis na pagsahol sa usa- 
pin ng depisit sa kalakalan at bad- 
yet sanhi ng papaliit na koleksyon 
ng buwis sa lalong lugmok na eko- 
nomya. Nagsimula nang bumagsak 
nang mabilis ang piso at lalo pang 
babagsak nang mas mabilis. 

Ang taunang sinasabi ng rehi- 
meng Arroyo na lumalago ang GDP 
ay hindi nagpapakita ng distribu- 
syon ng kita at paglala ng kahirap- 
an sa bansa. Manapa, pinagtatak- 
pan nito ang katotohanang kalak- 
han ng panlipunang yamang likha 
ng mamamayan at ang mga panla- 
bas at lokal na utang ay napupun- 
ta sa kamay ng mga dayuhang 
kumpanya at bangkong multina- 
syunal, malalaking kumprador, mga 
panginoong maylupa at mga tiwa- 
ling burukrata. Ang paglago ng 
GDP ay hindi nangangahulugan ng 
sosyo-ekonomikong pag-asenso ng 

mamamayan, bagkus ay naglalan- 
tad kung gaano ang ninanakaw sa 
kanila ng mga mapagsamantala. 

Sa kasalukuyang kalagayan ng 
pang-ekonomyang krisis at depre- 
syon sa Pilipinas, ang pampuliti- 
kang krisis ng naghaharing sistema 
ay umiigting at umiinit nang higit 
kailanman. Tumitindi ang mga 
tunggalian sa hanay ng mga pak- 
syon ng mga pulitikong malaking 
kumprador at panginoong maylupa. 
Ang ang paksyong anti-Arroyo ay 
nagaganyak ng lumalaking demok- 
ratikong kilusang masa laban sa re- 
himeng Arroyo at nakauungos sa 
naghaharing pangkating Arroyo sa 
paglalantad ng katiwalian, pagla- 
bag sa karapatang-tao at panga- 
ngayupapa ng rehimen sa mga da- 
yuhang interes. 

Takut na takot ang rehimeng 
Arroyo sa impeachment o pagpa- 
patalsik sa poder at posibleng pag- 
uusig sa malalaking krimen nito sa 
mamamayan. Kaya ginagamit nito 
ang mga pamwersang makinarya ng 
estado para sindakin ang ligal na 
oposisyon. Umabot na ito sa suk- 
dulang dukutin at pagbantaan ang 
buhay ng isang upisyal ng gubyer- 
no na pumayag na tumestigo sa Se- 
nado laban sa naghaharing pang- 
katin sa iskandalong NBN na gawa 
ng mga burukratang malaking kum- 
prador sa panig ng Pilipinas at Chi- 
na. 

Alinsunod sa 
pandaigdigang 
gera laban sa te- 
rorismo na sul- 
sol ng US, 
ginagamit 
ng rehi- 

meng Arroyo ang terorismong esta- 
do sa ilalim ng Oplan Bantay Laya 
hindi lamang para wasakin o pahi- 
nain ang armadong rebolusyona- 
ryong kilusan kundi para rin sinda- 
kin at durugin ang malawak na ha- 
nay mga pwersang oposisyon. Su- 
mabak ito sa ekstrahudisyal na pa- 
mamaslang, pagdukot at pagtor- 
tyur sa mga progresibong aktibis- 
tang ligal at pagsasampa ng mga 
gawa-gawang kaso laban sa mga 
progresibong lider oposisyon hindi 
lamang para durugin ang mga 
pwersang ligal ng kilusang pam- 
bansa demokratiko kundi para rin 
takutin ang mga reaksyunaryong 
pwersang anti-Arroyo at hindi sila 
mahimok na pumasok sa malawak 
na pakikipagkaisang prente sa mga 
ligal na pwersang patriyotiko at 
progresibo. 

Gayunman, ang malawak na 
nagkakaisang prente laban sa tiwa- 
li at brutal na rehimeng Arroyo ay 
di natitinag at lalong sumisigla pa- 
ngunahin dahil sa pagiging desidi- 
do at militante ng mga pwersa ng 
kilusang pambansa-demokratiko. 
Ang mga pwersang oposisyon na 
pinangungunahan ng mga nagha- 
hangad humalili kay Arroyo sa pag- 
kapangulo ay nangangambang 
kung mapatalsik siya, hahalili ang 
kanyang bise presidente sa ka- 
nyang interes at magkakaroon iyon 
ng sapat na panahon para mag- 
| konsolida ng kapangyarihan 
para tumakbo sa pagkapresi- 
dente sa 2010. Ngunit kung 
| mabigo ang nagkakaisang 
prente na siraan, ihiwalay at 

palagiang ilagay sa bingit ng pag- 
bagsak ang rehimeng Arroyo, maa- 
ari siyang makabawi at malagay sa 
pusisyon para pumili ng hahalili sa 
kanya upang maproteksyunan ang 
sarili laban sa kriminal na pag-uu- 
sig. 

Ang malaon nang pagkakahati 
ng mga reaksyunaryong upisyal mi- 
litar at pulis sa mga paksyong pu- 
litikal at sindikatong kriminal ay 
mayor na manipestasyon ng kabu- 
lukan at kahinaan ng naghaharing 
sistema. Gayunman, may lumitaw 
na ilang patriyotikong upisyal mili- 
tar at pulis para tuligsain at laba- 
nan ang rehimeng Arroyo at mara- 
mi sa kanila ay nakabilanggo mula 
pa 2003. Nagsisilbi silang inspira- 
syon sa hanay ng militar para ita- 
guyod ang prinsipyo ng kataas-ta- 
asang kapangyarihang sibilyan, 
igalang ang karapatan ng mamama- 
yan na magpahayag at magtipon at 
mag-urong ng suporta sa rehimeng 
Arroyo. Pinananabikan nilang um- 
abot ang mga aksyong protesta sa 
antas na di bababa sa 100,000 sa 
EDSA o sa harap ng Malacafiang up- 
ang dramatikong makapag-urong 
ng suporta sa rehimen. 

Nagpupuyos sa galit ang mala- 

wak na masa ng sambayanan sa 
pagpapakatuta ng rehimeng Arroyo 
sa imperyalistang interes, sa wa- 
lang hangganang katiwalian nito at 
lansakan at sistematikong pagla- 
bag nito sa karapatang-tao. Deter- 
minado silang maglunsad ng mga 
protestang masa sa Kamaynilaan at 
sa buong bansa hanggang mapatal- 
sik sa poder ang rehimeng Arroyo. 
Ang panawagang patalsikin ang 
naghaharing pangkating Arroyo ay 
umaalingawngaw sa mga pabrika, 
sakahan, pamayanan at institu- 
syon tulad ng mga paaralan at 
simbahan, at sa iba't ibang pagti- 
tipon gaano man kalaki. Lahat ng 
anyo ng masmidya ay ginagamit 
para ilantad at labanan ang rehi- 
meng Arroyo at ipanawagan ang 
pagpapatalsik dito sa poder. 


Nagkakaisa ang mamamayan sa 
mga panawagan ng mga organisa- 
dong pwersa ng masang mangga- 
gawa at magsasaka at mga pang- 
gitnang saray ng lipunan at ng mga 
organisasyon at kilusang nakaba- 
tay sa isyu. Ang mamamayan ay pi- 
nakikilos ng antas-antas na alyan- 
sa: ang saligang alyansa ng mga 
manggagawa at magsasaka, ang 
progresibong alyansa ng masang 
anakpawis at petiburgesyang lun- 
sod, ang patriyotikong alyansa ng 
mga progresibong pwersa at pang- 
gitnang burgesya at ang malawak 
na nagkakaisang prenteng kinabi- 
bilangan ng mga reaksyunaryong 
anti-Arroyo na pansamantala at 
mabubuway na alyado. 

Kagyat na layunin ng mamama- 
yan na patalsikin sa poder ang re- 
himeng Arroyo bago ang 2010. La- 
hat ng pagsisikap ay ginagawa pa- 
ra kamtin ang layuning ito. Ngunit 
sakaling tumagal pa ang rehimen 
at magtangka itong magpwesto ng 
kahalili sa kapangyarihan, lalo 
pang tatalas ang galit ng mamama- 
yan. Ang kahinaan ng ilang alyado 
sa malawak na nagkakaisang pren- 
te ay hindi nakapagpapahina ng lo- 
ob ng mga pwersang patriyotiko at 
progresibo, bagkus ay lalo pang 
nakagaganyak sa kanila na gamitin 
ang kanilang independensya at ini- 
syatiba para palakihin ang kilusang 
masa, itakda ang direksyon at pa- 
bilisin ang pagsulong nito. Ang lu- 
malaking mga kilos protesta ay 

pumwersa sa rehimeng Arroyo na 
magpakat ng dagdag nga tauhang 
militar at pulis sa kalunsuran. Ka- 
sabay nito, nagpapaigting naman 
ng mga taktikal na opensiba ang 
BHB sa kanayunan. 

Malabo o walang posibilidad na 
magpatuloy ang pormal usapan sa 
negosasyong pangkapayapaan sa 
pagitan ng GRP at NDFP. Ayaw ng 
rehimeng Arroyo na alisin ang ma- 
raming balakid na inilagay nito at 
naggigiit pa ngang sumuko ang 
NDFP bilang kundisyon sa simpleng 
impormal na usapan (o exploratory 
talks). Ang pangunahin at esensyal 
na diin ng rehimeng Arroyo ay sika- 
ping durugin o estratehikong gapi- 
in ang rebolusyonaryong kilusan 
bago ang 2010. Tutol ito sa usa- 
pang pangkapayapaan sa balangkas 
ng The Hague Joint Declaration of 
1992. Sa halip, pilit itong gumaga- 
mit ng mapanlinlang na mga takti- 
ka tulad ng mga tinaguriang “loka- 
lisadong usapang pangkapayapa- 

an” at “amnestiya at rehabilitas- 
yon” bilang mga sanga ng mga mi- 
litar na kampanyang panunupil. La- 
hat ng mga taktikang ito ay sinad- 
ya para iligaw at hatiin ang mama- 
mayan at kaalinsabay ay samanta- 
lahin ng rehimen at mga ahenteng 
militar nito para makapagpayaman 
sa pamamagitan ng paggawa ng 
mga huwad na listahan ng mga be- 
nepisyaryo ng amnestiya. 

Ang PKP, BHB at NDFP ay han- 
dang ipagpatuloy ang pormal na 
pakikipag-usap sa 
negosasyong GRP- 
NDFP matapos mai- 
bagsak ang rehi- 
meng Arroyo o ta- 
pusin na ang usa- 
pang pangkapaya- 
paan kung ipagpa- 
patuloy ng susunod 
na reaksyunaryong 
rehimen ang pata- 
karan ng rehiemeng 
Arroyo sa negosa- 
syong pangkapaya- 


paan. Dapat nilang paigtingin ang 
digmang bayan at samantalahin 
ang galit ng mamamayan sa mga 
krimen ng rehimeng Arroyo upang 
maihiwalay at mapahina at kalau- 
na'y maibagsak ang naghaharing 
sistema ng malalaking kumprador 
at panginoong maylupa. 


Ang di magagapi at sumusulong 
na Bagong Hukbong Bayan 


Hindi nagagapi at patuloy na 
nagkakamit ng mga rebolusyona- 
ryong tagumpay ang Bagong Huk- 
bong Bayan dahil pinamumunuan 
ito ng Partido Komunista ng Pilipi- 
nas alinsunod sa linya ng bagong 
demokratikong rebolusyon sa pa- 
mamagitan ng digmang bayan. 
Nagsisilbi ito sa pambansa at de- 
mokratikong mga karapatan at in- 
teres ng sambayanan kaya tinata- 
masa nito ang aktibong paglahok 
at suporta ng mamamayan sa rebo- 
lusyonaryong kilusan laban sa labis 
na mapang-api at mapagsamanta- 
lang sistema ng malaking burge- 
syang kumprador at uring pangino- 
ong maylupa. 

Nangangarap nang gising ang 
rehimeng US-Arroyo sa paulit-ulit 
na pag-aanunsyo ng planong du- 
rugin o “pawalang-saysay” ang ar- 
madong rebolusyong bayan bago 
ang 2010. Makikita sa kasaysayan 
na nabigo ang rehimeng Marcos na 
durugin ang nagpapanibagong-sig- 
lang rebolusyonaryong kilusan mu- 
la 1969 hanggang 1986, kabilang 
ang 14 na taon ng pasistang dikta- 
dura mula 1972. Nakalikha lamang 
ito ng kalagayan para lumakas at 
sumulong ang BHB at lahat ng iba 
pang pwersang rebolusyonaryo. Sa 
kabila ng mga burges-demokrati- 
kong pagpapabalat-bunga sa arma- 
dong kontra-rebolusyon, ang mga 
rehimeng pumalit kay Marcos, mula 
sa rehimeng Aquino hanggang kay 
Arroyo, ay nabigo ring durugin ang 
BHB at ang buong rebolusyona- 
ryong kilusan. 

Ang BHB ay subok sa labanan 
at napanday sa apoy ng rebolusyo- 
naryong armadong pakikibaka sa 
loob ng halos 40 taon. Ang mala- 
wak na masa ng sambayanan ang di 
natutuyong bukal ng lakas nito. 
May naipon na itong mayamang ka- 
ranasan sa pagpepreserba ng sarili 
at higit pang pagpapalakas, pagla- 
ban sa kaaway at pagkakamit ng 
mga tagumpay sa larangan ng puli- 
tika, militar, ekonomya at kultura. 
Ang hanay ng PKP at BHB ay nana- 
natiling matatag sa pagtataguyod 
sa kanilang rebolusyonaryong adhi- 
kain. Ang mga di nagwastong su- 
hetibista at Kanan at kaliwang 
oportunista ay nagtulak lamang sa 
mga proletaryong rebolusyonaryo 
sa PKP at rebolusyonaryong kilusan 
na ilunsad ang Ikalawang Dakilang 
Kilusang Pagwawasto at magkamit 
ng matutunog na tagumpay sa pag- 
bibigay-edukasyon sa rebolusyona- 
ryong kasapian hinggil sa mga sali- 
gang prinsipyo, pagwawasto ng ka- 
malian at pagkukulang, pagpupun- 
dar ng lahatang-panig na lakas at 
pagtatakda ng mga rebolusyona- 
ryong tungkulin sa pinakamalinaw 
na paraan. 

Kasama ng PKP at NDFP, higit 
na lumakas ang BHB sa mismong 
panahon kung kailan lubos nang 
nasira at nahihiwalay ang rehi- 
meng Arroyo at mas bulok at mas 
mahina na ang buong naghaharing 
sistema higit kailanman. Di hamak 
na mas malala higit kailanman ang 
krisis ng pandaigdigang sistemang 
kapitalista at ng lokal na naghaha- 
ring sistema. Napakainam ng kala- 
gayan para lumakas ang BHB at bu- 
ong rebolusyonaryong kilusan bi- 
lang pwersang panlaban, pampro- 
paganda, pamproduksyon at pang- 
kultura, para maagaw nito ang ini- 
syatiba at mapaigting ang arma- 
dong pakikibaka at matipon ang 
pinakamalawak na posibleng sup- 
ortang popular sa pamamagitan ng 
mga patakaran at taktika sa pakiki- 
pagkaisang prente. 

Lubhang nabigo ang Oplan 
Bantay Laya 2 sa layunin nito no- 
ong 2007, kagaya ng kabiguan ng 
OBL 1 noong 2001-2006, na saba- 
yang ikonsentra ang reaksyuna- 
ryong hukbo at mga regional mobi- 
le police unit sa 600 barangay sa 10 
hanggang 12 larangang gerilya sa 
anim na rehiyon upang mapatalsik 
sa mga barangay ang BHB, mataga- 
lang hawakan ang mga ito at paun- 
larin ang mga ito laban sa hukbong 
bayan. Hirap ang mga pwersang 
militar at pulis na umokupa ng 300 
barangay sa bawat takdang pana- 
hon at nabigo silang dumurog ni 
isang larangang gerilya ng BHB. 
Sadyang walang sapat na tropa at 
rekurso ang kaaway para sumaklaw 
ng malalawak na bahagi ng bansa. 
Bwelong nakakikilos ang BHB sa di 
kukulangin sa 80% ng teritoryo ng 
Pilipinas. 

Madaling nakakikilos ang BHB 
sa malalawak na agwat sa pakat ng 
mga brigada ng kaaway, sa pagitan 
ng mga batalyon ng kaaway, sa pa- 
gitan ng mga kumpanya at sa pagi- 
tan ng mga special operations 
team na laking-platun. Nakakapag- 
maniobra ang BHB upang makap- 
westo sa eksteryor na linya sa pag- 
kokonsentra ng mga Pulang mandi- 
rigma para sa mga taktikal na 
opensiba upang manlipol ng mga 
yunit ng kaaway. Nagagawa nitong 
magdispers at magpalipat-lipat 
upang makaiwas sa mas malakas na 
kalaban at gayundi'y makakuha ng 
pusisyon para maglunsad ng mga 
opensiba laban sa kaaway. Hinuhu- 
got ang mga yunit ng kaaway mula 
sa isang larangang gerilya dahil sa 
pangangailangang ipakat sila sa 
ibang larangang gerilya kung saan 
mas madalas maglunsad ng taktikal 
na opensiba ang BHB o sa mga 
eryang Moro kapag tumataas ang 
antas ng armadong tunggalian do- 
on. Kailanma't iniiwan ng mga 
pwersang kaaway ang isang lugar, 
ikinakalat ng BHB ang mga yunit 
nito upang maggawaing masa at 


lalo pang paunlarin ang baseng 
masa at suportang masa. 

Mula Phase 1 hanggang Phase 
2, ang OBL ay gumawa ng mga lan- 
sakang paglabag sa karapatang- 
tao. Nagsagawa ito ng maramihang 
pananakot, arbitraryong pang-aa- 
resto at detensyon, mga masaker, 
pamamaslang at tortyur, pagdukot, 
panggagahasa, panununog, blo- 
keyo sa pagkain at pwersahang 
pagpapalikas ng mga komunidad sa 
kanayunan para magsilbi sa pa- 
ngangamkam ng lupa ng mga dayu- 
hang korporasyon, kumpanya ng 
pagmimina, matataas na burukrata 
at mga lokal na tirano. Nakilala ang 
OBL sa buong mundo sa pagpatay 
sa mga ligal na aktibistang masa, 
manggagawa, magsasaka, kabata- 
an, kababaihan, lider relihiyoso, 
peryodista, mga abugado at huwes, 
mga aktibista nagtataguyod sa ka- 
rapatang-tao at mga konsultant ng 
NDFP. Bago sila paslangin o duku- 
tin, binabansagan muna sila ng mi- 
litar bilang mga “komunista” o “ka- 
away ng estado.” Matapos silang 
patayin at dukutin, ibibintang ng 
mga awtoridad pampulitika, militar 
at pulis ng rehimeng Arroyo sa BHB 
ang aktong kriminal at sisiraan pa 
ang mga biktima sa pagsasabing 
biniktima sila ng sariling kasama- 
han dahil umano sa pagdidispalko 
ng pondo o pagiging espiya ng ka- 
away. Ang pakanang pamamaslang 
at panlilinlang ng mga kriminal na 
nasa poder ay hindi makapanlilin- 
lang kahit sa special rapporteur ng 
UN sa ekstrahudisyal na pamamas- 
lang. 

Nagpapantasya ang kaaway sa 
pag-iisip na madudurog o “mapa- 
wawalang-saysay” ng OBL 2 ang 
BHB sa pagitan ng 2007 at 2010. 
Dalubhasa na ang BHB sa estrate- 
hiya at taktika ng digmang bayan 
laban sa kalupitan at panlilinlang 
ng OBL. Nakapagdulot ito ng mga 
pamatay na dagok para manlipol ng 
mga yunit ng kaaway at gawing 
inutil ang iba pang pwersa ng reak- 

syunaryong hukbo at pulisya. 

Sa loob ng isang taon bago 
ang kasalukuyang anibersaryo ng 
BHB, nakapaglunsad ang BHB ng 
500 malalaki at maliliit na takti- 
kal na opensiba laban sa kaaway. 
Nadagdagan nito ang bilang ng 
mga yunit ng BHB bunga ng pag- 
kakasamsam ng mga armas mula 
sa kaaway at sa pagsulong ng ga- 
waing masa. Nakapagmantine ito 
ng 120-130 larangang gerilya at 
napalawak at napaunlad ang ka- 
ramihan dito. Nasa katayuan na 
ito ngayon para dagdagan ang bi- 
lang ng mga larangang gerilya. 
Ang mga ito ang magiging salala- 
yan ng relatibong matatatag na 
baseng purok kahit magtaas-baba 
ang bilang ng mga larangang geri- 
lya dahil sa konsentradong mga 
atake ng kaaway. 

Ang malalaking tagumpay ng 
BHB ay bunga ng mapagpasya at 
militanteng implementasyon nito 
ng pangkalahatang linya ng ba- 
gong demokratikong rebolusyon sa 
pamamagitan ng matagalang dig- 
mang bayan. Sinusunod nito ang 
pamumuno ng PKP bilang abanteng 
destakamento ng uring manggaga- 
wa. Tinitiyak ng Partido na ang 
pambansa-demokratikong rebolu- 
syon ay makukumpleto sa saligan 
sa pamamagitan ng pagpapabagsak 
sa malakolonyal at malapyudal na 
naghaharing sistema bago tumuloy 
sa sosyalistang rebolusyon. Gina- 
gamit nito ang rebolusyonaryong 
armadong pakikibaka at ang nagka- 
kaisang prente bilang makapangya- 
rihan at di magagaping mga sanda- 
ta ng rebolusyon. 

Ang Partido ang puno at bag-as 
ng BHB. Tinitiyak nitong napauun- 
lad ang tatlong integral na sangkap 
ng digmang bayan. Ito ang pagta- 
tayo ng hukbong bayan sa pama- 
magitan ng rebolusyonaryong ar- 
madong pakikibaka, ang pagpapa- 
tupad ng rebolusyong agraryo at 
ang pagtatayo ng mga baseng pu- 
rok bilang balwarte ng rebolusyon 

sa pulitika, militar, AA at 
kultura. 

Para maitayo ang BHB, tiniti- 
yak ng Partido na nakapagrerekrut 
ng mga Pulang mandirigma mula sa 
rebolusyonaryong kilusang masa 
partikular sa hanay ng mga kadre 
at aktibistang masa, lokal na mili- 
sya at mga yunit pananggol ng 
mga organisasyong masa. Binibig- 
yan nito ng pulitiko-militar na 
pagsasanay ang mga rekrut, at pi- 
nalalahok sila sa mga taktikal na 
opensiba sa lalong madaling pana- 
hon. Paparaming Pulang kumander 
at mandirigma ang nagkakaroon ng 
karanasan at sandata para madag- 
dagan ang bilang ng mga yunit ng 
BHB sa pamamagitan ng paglulun- 
sad ng mga taktikal na opensiba la- 
ban sa kaaway. 

Umunlad ang hukbong bayan at 
digmang bayan sa kanayunan sa lo- 
ob ng mahabang panahon dahil sa 
suporta ng masang magsasaka. Lu- 
malahok at sumusuporta sila sa 
digmang bayan dahil interesado si- 
la sa rebolusyong agraryo. Sila ang 
mayorya ng mamamayan. Ang katu- 
paran ng kanilang sigaw para sa lu- 
pa ang pangunahing laman ng de- 
mokratikong rebolusyon. 

Ang minimum na programa ng 
reporma sa lupa ay naipatutupad 
na sa pambansang saklaw. Sa mara- 


ming lugar, ang mga lupain sa 
kamay ng mga brutal na agrokor- 
porasyon, despotikong pangino- 
ong maylupa at mangangamkam 
ng lupa ay nabawi na at muling 
naipamahagi sa mga magsasaka, 
manggagawang bukid at pam- 
bansang minorya. Dumating na 
ang panahon para palaganapin 
ang maksimum na programa ng 
reporma sa lupa. Nagiging posi- 
ble na ito sa tagumpay ng mini- 
mum na programa ng reporma sa 
lupa gayundin sa nag-iibayong 
lakas ng rebolusyonaryong kilu- 
sang magsasaka at hukbong ba- 
yan. May interaksyon at suporta- 
han ang nag-iibayong lakas ng 
kilusang magsasaka at ng hukbong 
bayan para isulong ang tunay na 
reporma sa lupa at wasakin ang ka- 
pangyarihan ng mga panginoong 
maylupa na nagsasamantala at 
nang-aapi sa mamamayan. 

Naririyan na ang lahat ng ba- 
tayang salik para sa pagtatayo ng 
relatibong matatatag na baseng 
purok. Ang mga ito ay maaaring 
umusbong mula sa kasalukuyang 
mga larangang gerilya na sumasak- 
law ng 9,000 barangay sa 70 pru- 
binsya at 800 munisipalidad. Maa- 
aring magsanib ang pinakaaban- 
teng mga larangang gerilya para 
bumuo ng relatibong matatatag na 
baseng purok. Kasabay nito, may 
mga pagsisikap para dagdagan ang 
bilang ng mga larangang gerilya sa 
bawat isa sa 173 distritong kongre- 
syunal sa mga prubinsya. Ang BHB 
ay may mapagpasyang papel sa 
pagtatayo ng mga larangang geri- 
lya gayundin sa pagpapaunlad sa 
mga ito para maging matatatag na 
baseng purok sa antas prubinsya. 
Nagsisilbi ang mga ito bilang mas 
matatatag na balwarte ng rebolu- 
syon sa pulitika, militar, ekonomya 
at kultura. 

Bilang pampulitikang balwarte, 
ang mga larangang gerilya ay may 
mga organo ng kapangyarihang 
pampulitika sa antas baryo, bayan 

at distrito, na suportado ng mga 
organisasyong masa at mga subko- 
miteng katuwang ng mga organo 
ng kapangyarihang pampulitika sa 
mga usapin ng pag-oorganisa sa 
masa, edukasyong masa, ekono- 
mya, pinansya, depensa, arbitra- 
syon at pangkulturang aktibidad. 
Bilang balwarteng militar, taglay 
nila ang BHB gayundin ang mga 
yunit milisya at mga yunit panang- 
gol. Bilang pang-ekonomyang bal- 
warte, ipinatutupad nila ang pro- 
grama ng reporma sa lupa at pina- 
tataas nila ang produksyon sa agri- 
kultura at mga dagdag na mapag- 
kakakitaan. Bilang pangkulturang 
balwarte, isinusulong nila ang mga 
aktibidad ng mga pangkat sa kultu- 
ra ng BHB at ng iba't ibang organi- 
sasyong masa. 


Mga mapanlabang tungkulin 
ng BHB 


Dapat lubos na samantalahin 
ng BHB ang mabilis na paglubha 
ng krisis ng pandaigdigang siste- 
mang kapitalista at ng lokal na 
naghaharing sistema. Habang 
ginagawa ng malawak na ligal na 
nagkakaisang prente ang lahat ng 
pagsisikap upang mapatalsik sa po- 
der ang rehimeng Arroyo, dapat na- 
mang paigtingin ng BHB ang mga 
taktikal na opensiba nito at masi- 
gasig na gawin ang kaugnay na 
mga rebolusyonaryong aktibidad na 
may aktibong partisipasyon at su- 
porta ng masa. 

Gayon na lamang ang takot 
ngayon ng rehimeng Arroyo sa ma- 
mamayan kaya pinalalaki nito ang 
bilang ng mga tropang militar sa 
kalunsuran upang bantayan ang 
matataas na burukrata at ang ma- 
lalaki nilang pribadong kakutsaba 
at sindakin ang malawak na masa 
ng sambayanan. Nagpapakat din 
ito ng dagdag na tropa para 
maggwardya sa mga minahan, 
plantasyon, trosohan at mga insta- 
lasyon tulad ng mga imbakan ng 

langis, linya at tore ng kuryente, 
toreng pangkomunikasyon at iba 
pa. Samakatwid ay papaliit ang bi- 
lang ng mga tropa para sa tuwirang 
aksyong opensibo laban sa BHB. 
Dahil ang mga pwersang kaaway ay 
naoobligang gumampan ng tung- 
kuling gwardya, nagiging mas kalat 
at mas bulnerable sila sa mga tak- 
tikal na opensiba ng BHB. 

Dapat umani ng mas malalaking 
tagumpay ang BHB ngayong taon 
upang ipagdiwang ang darating na 
ika-40 anibersaryo nito at saman- 
talahin ang mga pagkakataon para 
maglunsad ng mga taktikal na 
opensiba bilang resulta ng lumu- 
lubhang krisis ng naghaharing sis- 
tema, ng galit ng mamamayan sa 
pagkatuta, katiwalian at kalupitan 
ng rehimeng Arroyo at ng lumala- 
king mga kamalian at kahinaan ng 
kaaway. Dapat ding magkamit ng 
mas malalaking tagumpay sa pag- 
papaunlad ng nagkakaisang prente 
para sa armadong pakikibaka ga- 
yundin para sa ligal na pakikibaka. 

Dapat madagdagan ang bilang 
ng mga larangang gerilya mula sa 
kasalukuyang antas na 120-130 tu- 
ngong 173 upang masaklaw ang la- 
hat ng distritong kongresyunal at 
mga prubinsya. Dapat magkaroon 
ng mga binhing yunit para sa pag- 
tatayo ng mga bagong larangang 
gerilya. Ang mga yunit na ito ay 
maaaring di kulangin sa dalawang 
iskwad o mga platun na mapagha- 
hati-hati sa mga sandatahang 
pangkat pampropaganda. Ang pag- 
tatayo ng relatibong matatatag na 
base ay usapin ng husay sa pampu- 
litikang pangangasiwa sa simula at 
lahatang-panig na pagpapaunad ng 
ilang larangang gerilya. 

Dapat tiyakin ng mga panrehi- 
yong komite ng Partido at mga 
panrehiyong kumand sa operasyon 
na epektibong umiiral at umuunlad 
pa ang mga komite ng Partido at 
mga kumand sa operasyon sa antas 
ng prubinsya o distritong kongre- 
syunal o larangang gerilya. Dapat 


pabilisin ang pagtatalaga ng mga 
kadre ng Partido sa BHB laluna mu- 
la sa hanay ng mga manggagawa at 
kabataang nakapag-aral. Dapat 
pag-ibayuhin ang pagrerekrut ng 
mga Pulang mandirigma. Dapat si- 
lang magmula sa hanay ng mga ak- 
tibistang masa, milisya at yunit 
pananggol. Dapat silang bigyan ng 
pulitiko-militar na pagsasanay at 
isama sa mga aksyong opensibo 
para magkaroon ng karanasan sa 
lalong madaling panahon. 

Ang pangunahing layunin ng 
pagpapaigting ng mga taktikal na 
opensiba ay makasamsam ng mga 
armas at dagdagan ang bilang ng 
mga Pulang mandirigma at panla- 
bang yunit ng BHB. May ilang em- 
presa (minahan, plantasyon, troso- 
han at iba pa) at ilang instala- 
syong tinatarget ng BHB dahil na- 
kapeperwisyo sila sa interes ng ma- 
mamayan. Sa pagsalakay sa mga 
ito, napupwersa ng BHB ang ka- 
away na magpakat ng mga yunit na 
gugwardya sa magkakalayong lu- 
gar, at nagagawang gawing bulne- 
rable ang mga iyon at ang mga lin- 
ya nito ng suplay sa ibayo pang 
opensibong aksyon ng BHB. May 
estratehikong kabuluhan ang pag- 
lalansag ng mga operasyon ng mga 
empresang dayuhan at malalaking 
burgesyang komprador sa pagmimi- 
na, plantasyon, pagtotroso at iba 
pa dahil ayaw ng mamamayan ma- 
nakaw ang kanilang ng likas na ka- 
yamanan at dahil nais nilang gami- 
tin ang mga ito sa hinaharap para 
paunlarin ang kanilang bansa. Wa- 
lang habas na ibinukas ng rehi- 
meng Arroyo ang likas na kayama- 
nan upang makabayad sa utang 
panlabas. 

Dapat arestuhin ng BHB para 
malitis ang pinakamasasahol na 
mandarambong, lumalabag sa kara- 
patang -tao at iba pang anti-sosyal 
na kriminal. Dapat magbalangkas 
ng mga pormal na asuntong pagba- 
batayan ng hukumang bayan para 
mag-isyu ng mga mandamyento pa- 

ra sa pag-aresto at pagkumpiska ng 
mga materyales na may kaugnayan 
sa kaso. Kung ayaw sumuko ng sus- 
pek sa krimen para maimbestiga- 
han at kung siya ay armado at 
mapanganib o may mga armadong 
badigard, ang mga nakatalagang 
umaresto sa kanya ay dapat maging 
handa sa pakikisagupa. Ang isang 
suspek sa krimen na ipinaaaresto 
ng hukumang bayan ay maaaring 
ikonsiderang tumututol sa pag- 
aresto kung hindi siya susuko sa o 
sa pamamagitan ng anumang awto- 
ridad ng gubyernong bayan. 

Ang minimum na programa ng 
reporma sa lupa ay dapat itaas tu- 
ngo sa antas ng maksimum na pro- 
grama kailanma't kakayanin batay 
sa mga tagumpay ng minimum na 
programa, sapat na lakas ng kilu- 
san ng masang magsasaka at ng 
BHB, at kahinaan, pagkaparalisa o 
pagtalilis ng kaaway sa uri. Dapat 
pataasin ang produksyon sa agri- 
kultura at ibang linya ng gawaing 
pang-ekonomya. Dapat matatag at 

masigasig na ilapat ng Partido, 
BHB at kilusang magsasaka ang 
patakaran ng antipyudal na paki- 
kipagkaisang prente na panguna- 
hing pagsalig sa maralitang mag- 
sasaka at manggagawang bukid, 
pagkabig sa panggitnang magsa- 
saka, pagnyutralisa sa mayaya- 
mang magsasaka at pagsamantala 
sa pagkakahati ng uring pangino- 
ong maylupa at paghihiwalay at 
pagdurog sa kapangyarihang pam- 
pulitika ng mga despotikong pa- 
nginoong maylupa. 

Sa pamumuno ng Partido, ang 
BHB ay dapat gumanap ng mala- 
king papel sa pagtatayo ng mga 
larangang gerilya at matatatag na 
baseng purok. Sa gawaing masa 
nito, dapat nitong itayo ang mga 
organo ng kapangyarihang pampu- 
litika at mga organisasyong masa. 
Dapat itong magpaunlad ng mga 
pangkat pampropaganda at pang- 
kultura at humikayat sa mga orga- 
nisasyong masa na tularan ang ga- 
yon. Dapat nitong himukin ang 


mga guro sa paaralang publiko na 
sinuswelduhan pa ng gubyerno na 
magsagawa ng rebolusyonaryong 
edukasyon sa hanay ng mga estud- 
yante. Dapat nitong suportahan 
ang gawain ng hukumang bayan at 
ipatupad ang mga desisyon niyon. 

Tiwala tayong sa malapit na hi- 
naharap ay mapauunlad natin ang 
rebolusyonaryong pakikibaka mula 
sa gitna tungo sa abanteng yugto 
ng estratehikong depensiba, mapa- 
rarami natin ang mga platun para 
sa laganap at masinsing pakikidig- 
mang gerilya batay sa papalawak at 
papalalim na baseng masa, magka- 
karoon tayo ng kakayahang mag- 
lunsad ng opensibang laking-kum- 
panya at batalyon sa ilalim ng mga 
pamprubinsya at panrehiyong ku- 
mand, papabilis nating maipatutu- 
pad ang rebolusyong agraryo sa pa- 
palawak na saklaw, at makapama- 
mahala tayo sa mga kumbinasyon 
ng mga larangang gerilya bilang re- 
latibong matatatag na baseng pu- 
rok. WŒ 

Hawakan ang inisyatiba, ilunsad ang mga 
opensiba upang umani ng mga tagumpay pa- 
ra sa ika-40 anibersaryo ng BHB 

Mensahe ng Komite Sentral 
Partido Komunista ng Pilipinas 


ubos ang kagalakan nating ipinagdiriwang ang 
Lie na anibersaryo ng pagtatatag ng Partido 

Komunista ng Pilipinas sa Bagong Hukbong Ba- 
yan. Nagpupugay kami sa lahat ng kadre at ka- 
sapi ng Partido, Pulang kumander at mandirig- 
ma at sa malawak na masa ng sambaya- 
nan sa kanilang naipon at mga ba- 
gong tagumpay sa bagong demo- 
kratikong rebolusyon sa pamama- LA 
gitan ng matagalang digmang gN% 
bayan laban sa imperyalismong y 
US at mga lokal na reaksyuna- 
ryong uring malalaking kum- 
prador at panginoong maylu- 
pa. 

Pinararangalan at binaba- 
ti namin kayo sa pagkakamit 
ng napakamakabuluhang 
mga tagumpay sa pulitika at 
militar. Pinakamataas na pa- 
rangal ang iniuukol namin sa 
mga rebolusyonaryong martir 
at bayani sa pinakamalaki nilang 
sakripisyo upang maisulong ang daki- 
lang pulang bandila ng ating makataru- 
ngang adhikaing rebolusyonaryo. ciy 

Tinatanaw natin ang pagkakamit ng 
di hamak na mas malalaki pang tagumpay sa rebolu- 
syonaryong pakikibaka sa darating na taon. Hangad 
nating kamtin ang mga tagumpay na ito upang mai- 
pagdiwang ang ika-40 anibersaryo ng BHB. Makaaani 
tayo ng malalaking tagumpay sa pamamagitan ng pa- 
tuloy na pag-agaw sa inisyatiba at paglulunsad ng 
mas marami pang taktikal na opensiba laban sa ka- 


away kaysa noong nagdaang taon. 

Nangangarap nang gising ang rehimeng US-Arroyo 
sa pangangalandakang madudurog o mapa- 
wawalang-saysay nito ang BHB bago ang 

gi 2010. Bigong-bigo ang OBL 1 na durugin 
DY 


hanggang 2007. Tiyak na mas masahol na ka- 

biguan ang sasapitin ng OBL 2 sa nalalabing 
mga taon ng rehimen. Ang rehimen mismo ay 
nasa malubhang kalagayan at nasa bingit ng 
kahiya-hiyang pagbagsak. 

Mabilis na lumalala ang krisis 
ng naghaharing sistemang malako- 
lonyal at malapyudal. Mas mabilis 
na mabubulok ang mapang-api at ma- 
pagsamantalang sistemang ito dahil ang kri- 
sis ng pandaigdigang sistemang kapitalis- 
ta ay nagbunsod ng pandaigdigang depre- 
syon, na walang kasinlubha mula noong 
Great Depression, sanhi ng mga epekto ng 
patakarang “globalisasyong neoliberal” at 

“pandaigdigang gera laban sa teroris- 
mo” na dikta ng US. Napakainam ng ka- 
lagayan para sa digmang bayan sa Pili- 

LA pinas at para sa lahat ng anyo ng rebolusyona- 


NG ryong anti-imperyalistang paglaban ng mama- 


mayan sa buong mundo. 


Ang pandaigdigang sistemang kapitalista 
ay saklot ng depresyon 


Saklot ng depresyon ang pandaigdigang sistemang 
kapitalista. Dati-rati ay nagagawa pa ng abusadong 
pangungutang na pasikarin ang bentahan at palaba- 

